

**Орталық Азияның алыбы – Әл-Фараби атындағы ҚазҰУ**

Орталық Азия елдерінің арасында ең ірі, әрі классикалық бағыттағы Әл-Фараби атындағы ҚазҰУ биыл 90 жаста. ХХ ғасырдың 30 жылдары негізі қаланған университетте қазіргі таңға дейін белгілі тұлғалар мен қоғам қайраткерлері, ел жанашылары мен өз ісінің мыңдаған мамандары білім алды. 25 000 студент білім алатын универсиетет қазіргі таңда білікті мамандарды даярлау үрдісін жалғастыруда. 2024 жылдың көрсеткіші бойынша әлемнің дамыған 170 университетінің қатарына кірді. Бұл көрсеткіш университеттің қойылған талаптарды сақтай отырып, әлемдік аренадағы мықты университеттердің қатарынан ойып тұрып орын алуы ерең еңбек пен зерттеулердің, білім жолында жасалып жатқан ізгі жұмыстардың нәтижесі деп білуге болады. Сонымен қатар, әлемдегі ең озық технологиялық 50 университеттің қатарына енеді. Университет құрамында 14 факультет, 98 кафедра, 20 ғылыми-зерттеу институттары мен орталықтары бар. 2000-нан астам профессорлар, докторлар  ғылым кандидаттары мен философия докторлары университетте қызмет атқарады. Университетте көпсалалы жоғары кәсіби білім жүйесі бойынша 180-нен астам мамандық иелерін даярлайды. ҚазҰУ-де көпсалалы білім беру жүйесі қалыптасқан: жоғары базалық білім (бакалавр дәрежесі), жоғары профессиональды білім (магистр), аспирантура және докторантура. ҚазҰУ мемлекеттік білім беру гранттары және келісім бойынша студенттерді қабылдайды. Мектеп табалдырыған енді аттаған жас білім алушыларды тарихы терең, білім сапасы жоғары универсиетет өзіне шақырады, білім мен ғылым жолында елімізге, жер шарына, адамзатқа пайдалы болу жолында жүруді үгіттейді.

**ҚазҰУ докторанты Қабылбаева Нұргүл Құлмырзақызы,**

**Ғылыми жетекшісі: Бегалинова Калимаш Капсамаровна**